**Лясная гаспадарка** — галіна эканомікі, у функцыі якой уваходзіць: вывучэнне і ўлік лясоў, іх узнаўленне, ахова ад пажараў, шкоднікаў і хвароб, рэгуляванне лесакарыстання, кантроль за выкарыстаннем лясных рэсурсаў.

З развіццём земляробства вялікія плошчы лясоў знішчаліся, іх займалі пад сельскагаспадарчыя культуры. Павелічэнне патрэбнасці ў драўніне для будаўніцтва, пашырэнне лясных промыслаў і гандлю лесаматэрыяламі стварылі перадумовы ўзнікнення лясной гаспадаркі як галіны вытворчасці.

Класіфікацыя формаў лясной гаспадаркі
-------------------------------------

Класіфікацыі формаў лясной гаспадаркі складаюцца па эканамічных, натуральнагістарычных і тэхнічных прыкметах.
Лясную гаспадарку дзеляць на бесперапынную і перыядычную (пры якім ўся плошча, занятая лесам, высякаецца раз у некалькі гадоў, калі лес дасягае спелага стану).

Пасадка *Pinus ponderosa* у Арызоне, ЗША
Акрамя таго, гаспадарку дзеляць на высокаствольную, нізкаствольную і сярэднюю. Высокаствольнай называюць лясную гаспадарку, якая ўключае ў сябе насаджэнні, якія выраслі з насення, у якім кожнае дрэва выкарыстоўваецца адзін раз і на месцы высечкі вырастае насенным шляхам наступнае пакаленне дрэў. У нізкаствольнай гаспадарцы кожнае дрэва, здольнае даваць параснік, шматкроць удзельнічае ва ўтварэнні наступных насаджэнняў, якія вырошчваюцца на гэтай жа плошчы. Калі насаджэнні складаюцца як з насенных, так і з параснікавых дрэў, выразна адасобленых па памеры і ўзросце, то такую лясную гаспадарку называюць сярэдняй.

Лесакарыстанне
--------------

Сёння існуе шмат даследаванняў, прысвечаных кіраванню ляснымі экасістэмамі і генетычнаму паляпшэнню разнавіднасцяў дрэў. Лесакарыстанне таксама ўключае ў сябе развіццё і паляпшэнне метадаў высадкі, абароны, прарэджвання, кантролю за пажарамі, высечкай, атрыманнем і перапрацоўкай драўніны. Адным з напрамкаў сучаснага лесакарыстання з’яўляецца лесааднаўленне, падчас якога ажыццяўляецца высадка і догляд за дрэвамі на пэўным участку.

Форвардар у працы
У многіх рэгіенах лесакарыстанне мае вялікае экалагічнае, эканамічнае і сацыяльнае значэнне. Сістэма незалежнай ацэнкі з’явілася ў адказ на крытыку тагачаснага лесакарыстання, якое часта прыводзіла да знішчэння лесу. У лясных раенах, функцыянаванне лесакарыстання належным чынам важна для прадухілення або мінімізацыі эрозіі глебаў і апоўзняў. У раенах з падвышанай верагоднасцю сходу апоўзняў, лясы могуць стабілізаваць глебы і прадухіляць маёмасныя і чалавечыя страты.

Гл. таксама
-----------

* Гарадская лясная гаспадарка

Зноскі
------

1. ↑  *Лесное хозяйство (руск.)* — артыкул з Вялікай савецкай энцыклапедыі
2. ↑  Классификация форм лесного хозяйства (часть 1) **(нявызн.)**.  Все о лесном деле и деревообработке. Праверана 23 лютага 2015.
3. ↑  Классификация форм лесного хозяйства (часть 3) **(нявызн.)**.  Все о лесном деле и деревообработке. Праверана 23 лютага 2015.

Літаратура
----------

* Лесное хозяйство // Энциклопедический словарь Брокгауза и Ефрона: В 86 томах (82 т. и 4 доп.) (руск.). — СПб. 1890—1907.
* *Кожурин С. И. Шутов В. В. Ермушин М. В. Метельков В. И.* История лесного дела в России. — Кострома: КГТУ, 2004. — 72 с. — 80 экз. — ISBN 5-8285-0154-2.
* Лесная энциклопедия / Гл. редактор Г. И. Воробьёв. — М.: Советская энциклопедия, 1985. — Т. 1. — 563 с. — 100 000 экз.

Спасылкі
--------

* Тэрміналагічны слоўнік па лясной гаспадарцы на сайце Федэральнага агенцтва лясной гаспадаркі Міністэрства сельскай гаспадаркі Расійскай Федэрацыі Архівавана 4 мая 2012.  (Праверана 1 сакавіка 2010)(Праверана 1 сакавіка 2010)
* Аператыўны маніторынг пажарнай абстаноўкі ў Расіі
* Лясная гаспадарка і лесаўстройства. Часопіс «Зямля з космасу — найбольш эфектыўныя рашэнні» № 1

|  |  |
| --- | --- |
| ⚙️   Слоўнікі і энцыклапедыі | Вялікая савецкая (1 выд.) · Бракгаўза і Эфрона |